36 
CHELONARIUM. 
longitudinem reliquo trunco aequalis , sub lente subtilissime et vage punctulatus, in mare antice 
tuberculo duplici medio, et utrinque impressione laterali punctulata, in femina antice insignius 
punctulatus, tuberculi et impressionis tantum vestigiis. Scutellum minutissimum, vix conspicuum. 
Elytra thorace et abdomine breviora, sub lente subtiliter et vage punctulata. Anus conicus , in 
mare obtusus; in femina podice et hypopygio arcte conjuncto acuminatus, et forsan ovis ponendis 
inserviens. Prosternum insigne, uti in Histeris. Scapularia maxima, punctulata. Antepectus 
breve. Medipectus ad medium planum. Mesosternum non adest. Peristethium breve. Postpec- 
tus longissimum , sulco in mesostethio impresso. Parapleurae scapulariis breviores. Pedes validi, 
breviusculi, antici et medii propter antepectoris et peristethii brevitatem valde approximati, po¬ 
stici ob postpectoris longitudinem enormem ab anterioribus longe remoti. Pedes antici ad basin 
propius siti, medii et praesertim postici ad basin longius distant. Femora anteriora ad latus 
internum pro tibiis recipiendis paullo canaliculata. Tibiae dilatatae, compressae, paullo curvatae; 
anticae dentatae, mediae acute dentatae, posticae muticae, vix serrulatae. Tarsi tenues, filifor¬ 
mes, distincte quinque - articulati, biunguiculati. 
Hoc in singulari coleoptero typi plures conjuncti reperiuntur: Histeroidarum antenna , proster¬ 
num , tibiae armatae, structura generalis ; Bostrichinorum corpus cylindricum; Scarabaeidarum 
tarsi et discrimen sexuale in capite et thorace apparens. 
FAMILIA: BYRHII. 
Tab, VII. f. i5. CHELONARIUM ORNATUM Klug. Ferrugineum, elytris margine flexuoso 
flavo. Lg. 3"'. 
Klag ^ Specim. Ent, bras. in JVovis Actis physico-medicis Acad. Caes. 
Leop» Caroh Nat. Cur. Tom. XII. p. 43 1 . 
Hab. prope Ilheos in Prov. BaMensi. 
Observatio. Antennae hujus generis sub sterno inflexae , secundum celeberr. Latreille 
7 - articulatae, secund. celeberr. Fabricium 11 - articulatae; in specimine nostro articulos lo video, 
sed antennas mutilas puto. Articulo duo primi elongati, reliquis multo longiores, compressi, 
secundus primo paene duplo longior; tertius minimus, caeteri obconico-filiformes. Ad basin 
antennarum sub lente excellentissima utrinque ocellum video, globosum, lucidum, minutum. 
Chelonarium ergo et Omalium hucusque coleoptera unica, in quibus ocelli inventi sunt. Articu¬ 
lum antennarum primum minimum esse, uti alii dicunt, videre non possum, quare suppono, 
ocellos a me visos pro primo articulo habitos fuisse. Elytra epipleuris paene nullis. Proster¬ 
num pro articulorum duorum basalium receptione canaliculatum. Pedes in parapleurorum, ante¬ 
pectoris et primi abdominis segmenti cava reponi possunt, uti fere in Byrrhis. Femora pro 
tibiarum, tibiae pro tarsorum receptione canaliculatae. Quoad tarsorum structuram celeberr. 
Latreille descriptioni (Gener. Crust. et Ins. p. II. pag. 45) plane consentio. Quoad locum hujus 
generis in systemate naturali, opinor, illud pro structura corporis generali aptius ad Byrrhios, 
quam ad Serricornia cpllocandum esse. 
